ปัญหา: เดิมแจ้งเรื่อง ข้างบ้านเลขที่ 74/63 ถึง 65 พบมีการก่อสร้างอาคารไม่เป็นไปตามแบบ โดยมีระยะห่างไม่เป็นไปตามที่กำหนด มีระยะห่าง 50 เซนติเมตร จากบ้านผู้ร้อง และไม่มีการติดตั้งอุปกรณ์ป้องกันฝุ่นละออง ส่งผลให้ฝุ่นละอองเข้าบ้านผู้ร้อง ส่งผลกระทบต่อผู้ร้องเป็นอย่างมาก

อ้างอิงเลขที่รับแจ้ง 8VBTTE เจ้าหน้าที่ตอบกลับมาเมื่อวันที่ 16 ธันวาคม 2567 แจ้งว่า ได้แจ้งเจ้าของอาคาร,ผู้ควบคุมงานก่อสร้างให้ดำเนินการจัดให้มีการป้องกันฝุ่นละอองและสิ่งป้องกันวัสดุร่วงหล่นที่อาจเป็นอันตรายต่อผู้อยู่อาศัยข้างเคียงแล้ว และให้ทำการก่อสร้างหรือกระทำการใดๆ ซึ่งก่อให้เกิดเสียงและแสงรบกวนผู้อยู่อาศัยข้างเคียงระหว่าง 22.00 น. ถึง 06.00 น. ตามข้อบัญญัติกรุงเทพมหานคร เรื่องควบคุมอาคาร พ.ศ. 2544 ข้อ 113 และขอความร่วมมือให้งดใช้เสียงในวันหยุดแล้ว เนื่องจากไม่มีข้อกฎหมายกำหนดให้หยุดทำงานในวันหยุด

ผู้ร้องแจ้งว่า ปัจจุบันปัญหาการก่อสร้างส่งเสียงดังและฝุ่นละอองรบกวนยังคงเกิดขึ้นอยู่เช่นเดิม แม้ว่าจะมีการส่งเจ้าหน้าที่ลงพื้นที่ตรวจสอบและติดตั้งอุปกรณ์ป้องกันฝุ่นละอองแล้วก็ตาม ผู้ร้องเรียนระบุว่าอุปกรณ์ดังกล่าวไม่ได้มาตรฐาน ทำให้ยังคงมีฝุ่นละอองเข้าสู่บ้านเป็นจำนวนมาก จึงขอให้มีการกั้นรั้วให้มิดชิดมากขึ้น เพื่อป้องกันปัญหาฝุ่นละอองที่ส่งผลกระทบต่อสุขภาพของผู้พักอาศัยในบริเวณดังกล่าว ขอให้เจ้าหน้าที่ที่เกี่ยวข้องดำเนินการตรวจสอบและแก้ไขปัญหาอย่างเร่งด่วนและถาวรอีกครั้ง
ซอย: นวมินทร์ 85 แยก 4-1
ถนน: นวมินทร์
จุดสังเกต: เข้าซอยแยกดังกล่าวไปประมาณ 100 เมตร บ้านผู้ร้องเป็นตึก 3 ชั้น สีขาว เป็นบ้านหลังสุดท้าย และบ้านที่ก่อสร้างจะถึงก่อนบ้านผู้ร้อง (ไม่มีบ้านเลขที่)
เขต: บึงกุ่ม
#1555